ສໍາພັນ​ທະ​ມິດ​ລາວອະ​ເມ​ຣິ​ກັນ ​ຫລື LANA ຈະຈັດ​ກອງ​ປະຊຸມ​ຫຼວງ
LANA ຈະຈັດ​ກອງ​ປະຊຸມ​ຫຼວງຄັ້ງນີ້ຂຶ້ນ​ ກໍເພື່ອ​ອໍານວຍໂອກາດ ໃຫ້ ຊາວ​ໜຸ່ມ​ລາວໄດ້​ມາ​ຮຽນຮູ້​ຊຶ່ງ​ກັນ​ແລະ​ກັນ ແລະແລກປ່ຽນ ຄວາມຄິດຄວາມເຫັນກັນ.
ໃນລາຍການຊີວິດຊາວລາວໃນຕ່າງແດນຂອງ VOA ໃນແລງມື້ນີ້ ນາງສາວ ອະນະສອນ ສິລິວົງໄຊ ພ້ອມກັບ ທ່ານ ຫຸມເເພງ ເພງສົມພອນ ສະມາຊິກສະພາອໍານວຍການຂອງ ອົງການສໍາພັນທະມິດລາວ-ອະເມຣິກັນ ຫຼື Laotian-American National Alliance (LANA) ຈະມາໂອ້ລົມກັບ VOA ເຖິງຈຸດປະສົງຂອງການຈັດກອງປະຊຸມຫຼວງຂຶ້ນ ໃນວັນ ທີ 5-6 ເດືອນສິງຫາ ທີ່ຈະມາເຖິງນີ້ ຢູ່ນະຄອນຫລວງວໍຊິງຕັນ ດີຊີ ເຊິນທ່ານຕິດຕາມ ອ່ານແລະຟັງບົດສໍາພາດ ຈາກວັນນະສອນໄດ້ ອົງການສໍາພັນທະມິດລາວ-ອະເມຣິກັນ ຈະຈັດກອງປະຊຸມຫຼວງຂຶ້ນໃນວັນທີ 5-6 ເດືອນ ສິງຫາ ທີ່ຈະມາເຖິງນີ້ ຊຶ່ງມື້ນີ້ທາງປະທານຈັດງານ ນາງສາວອະນະສອນ ສີລິວົງໄຊ ໄດ້ ມາອະທິບາຍເຖິງການຈັດກອງປະຊຸມຫຼວງຄັ້ງທີ່ 2 ເຕົ້າໂຮມນັກວິຊາການ, ນິສິດ, ນັກ ສຶກສາ ເຍົາວະຊົນຊາວລາວໃນທົ່ວສະຫະລັດ ໃຫ້ເຫັນເຖິງບົດບາດແລະຄວາມປະພຶດຕົວ ເປັນຊາວນຸ່ມທີ່ດີຫຼືບໍ່ ເຊັ່ນການດື່ມເຫຼົ້າຫຼື ຕິດຢາເປັນຕົ້ນ ນີ້ແມ່ນເປົ້າໝາຍຫຼັກທີ່ຕັ້ງໃຈຈັດ ໃຫ້ຊາວນຸ່ມລາວມາຮຽນຮູ້ຊຶ່ງກັນແລະກັນ ຮຽນຮູ້ນໍາຜູ້ໃຫຍ່, ຜູ້ອະວຸໂສ ຊຶ່ງອະນະສອນ ໄດ້ອະທິບາຍໃຫ້ຟັງ ດັ່ງບົດສໍາພາດຂ້າງລຸ່ມນີ້: ບຸກຄົນສໍາຄົນທີ່ຢູ່ເບື້ອງຫຼັງທີ່ເປັນທີ່ປຶກສາໃຫ້ອົງການດັ່ງກ່າວ ກໍຄືທ່ານ ຫຸມແພງ ເພັງສົມພອນ ຫຼື Howard ທີ່ເປັນສະມາຊິກສະພາອໍານວຍການກໍໄດ້ເວົ້າເຖິງບົດບາດແລະຄວາມສໍາຄັນຂອງອົງການ LANA ສໍາພັນທະມິດລາວອະເມຣິກາລະດັບຊາດນີ້ວ່າ: ທາງອົງການ LANA (Lao American National Aliance) ແມ່ຖືວ່າເປັນອົງການ ລະດັບຊາດທີ່ທໍາໜ້າທີ່ເປັນຕົວກາງເຊື່ອມໂຍງແລະປະສານງານ ຕາງໜ້າໃຫ້ອົງການ ນ້ອຍໃຫຍ່ຂອງແຕ່ລະຂົງເຂດທ້ອງຖິ່ນ ຕາມຫົວເມືອງນ້ອຍໃຫຍ່ ຊຶ່ງທ່ານຫຸມແພງໄດ້ ອະທິບາຍເພີ່ມຕື່ມວ່າ: ກ່ອນຈົບກັບການສໍາພາດທັງສອງທ່ານກໍໄດ້ຊວນເຊີນ ຊາວລາວ, ນຸ່ມນ້ອຍ ເຍົາວະຊົນ ພ້ອມທັງບັນດາຜູ້ນໍາຂອງອົງການຈັດຕັ້ງ, ສະມາຄົມຕ່າງໆໃນທົ່ວສະຫະລັດ ໃຫ້ມາມີສ່ວນໃນກອງປະຊຸມຫຼວງຄັ້ງນີ້ ເພື່ອຈະໄດ້ຮຽນຮູ້ ເຖິງຄວາມຕ້ອງການແລະຈໍາເປັນຂອງແຕ່ລະໜ່ວຍງານ, ຮວມທັງສະມາຄົມນ້ອຍໃຫຍ່ທັງຫຼາຍ ເພື່ອຄວາມຢູ່ດີກິນດີແລະມີວັດທະນະທໍາແລະສັງຄົມອັນດີ ໃນປະເທດສະຫະລັດອະເມຣິກາ ດັ່ງບົດສະຫຼຸບຕໍ່ໄປນີ້ ໂດຍການເປີດ audio file ຂ້າງເທິງຂວາມືນີ້ ເພື່ອຟັງການສໍາພາດທັງໝົດໄດ້